
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση ίδρυσης Εργαστηρίου «Πληροφορικής» 
(Ιπίοπτΐ3ΐίθ5 Εβϋοΐ'βΐοΐ'γ) υπό το διακριτικό τίτλο 
«ΙΤ-Ι-313» στο Τμήμα Μηχανικών Πληροφορικής 
Τ.Ε. της Σχολής Τεχνολογικών Εφαρμογών του 
Τ.Ε.Ι. Κεντρικής Μακεδονίας. 

2 Έγκριση ίδρυσης Εργαστηρίου «Τηλεπικοινωνιών 
και ΝέωνΤεχνολογιών» (ΤθΙθοοιτιηΊυηίο3ΐίοη5 3πά 
ΝθννΤθοΜποΙοςίθΒ Ι_36οι·3ΐοι·γ) υπό το διακριτικό 
τίτλο «ΤΝΤ-Ε30» στο Τμήμα Μηχανικών Πληροφο¬ 
ρικής Τ.Ε. της Σχολής Τεχνολογικών Εφαρμογών 
του Τ.Ε.Ι. Κεντρικής Μακεδονίας. 


ΑΠΟΦΑΣΕΙΣ 

Αριθμ.50 _ (1) 

Έγκριση ίδρυσης Εργαστηρίου «Πληροφορικής» 
(ΙπίοπτίΗΐίοδ Ι_3Ε>θΓ3ΐθΓγ) υπό το διακριτικό τίτλο 
«ΙΤ-Ε36» στο Τμήμα Μηχανικών Πληροφορικής 
Τ.Ε. της Σχολής Τεχνολογικών Εφαρμογών του 
Τ.Ε.Ι. Κεντρικής Μακεδονίας. 

Ο ΠΡΟΕΔΡΟΣΤΟΥ 

Τ.Ε.Ι. ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις της παρ. 22α του άρθρου 80 του 
ν.4009/2011 (ΦΕΚ195/6.9.2011/τ.Α') «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων», όπως 
τροποποιήθηκε και ισχύει. 

2. Τις διατάξεις των άρθρων 1 έως 4 του ν.3794/2009 
(ΦΕΚ 156/4.9.2009/τ.Α') «Ρύθμιση θεμάτων του Πανεπι¬ 
στημιακού και Τεχνολογικού Τομέα της Ανώτατης Εκ¬ 
παίδευσης και άλλες διατάξεις», όπως τροποποιήθηκε 
και ισχύει. 

3. Τις διατάξεις του άρθρου 96 του ν.4310/2014 (ΦΕΚ 
258/8.12.2014/τ.Α') «Έρευνα,Τεχνολογική Ανάπτυξη και 
Καινοτομία και άλλες διατάξεις». 

4. Το υπ' αριθμ. 102/2013 π.δ. (ΦΕΚ 136, τ.Α') «Μετο- 
νομασία του ΤΕΙ Σερρών σε ΤΕΙ Κεντρικής Μακεδονίας 
- Συγχώνευση - Κατάργηση Τμημάτων - Συγκρότηση Σχο¬ 


λών του ΤΕΙ Κεντρικής Μακεδονίας», όπως τροποποιήθη¬ 
κε και συμπληρώθηκε με το π.δ. 127/2013 (ΦΕΚ 190,τ.Α'). 

5. Την υπ'αριθμ. 2705/Ε5/9.1.2013 υπουργική από¬ 
φαση (ΦΕΚ 593, τ.Υ.Ο.Δ.Δ./31.12.2012) με την οποία 
διαπιστώθηκε η εκλογή του Πασχαλούδη Δημητρίου 
του Κωνσταντίνου, ως Προέδρου του Τ.Ε.Ι. Σερρών, με 
τετραετή θητεία από 1.1.2013 (ΑΔΑ : ΒΕΙΕ9-ΜΥΟ). 

6. Τον Εσωτερικό Κανονισμό του Τεχνολογικού Εκπαι¬ 
δευτικού Ιδρύματος Σερρών (ΦΕΚ 207/5.9.2002, τ.Β'). 

7. Την τροποποίηση του Εσωτερικού Κανονισμού του 
Τ.Ε.Ι. Σερρών, όσον αφορά στον τίτλο του Ιδρύματος 
(ΦΕΚ 3681/31.12.2014/τ.Β'). 

8. Το απόσπασμα (4ο θέμα) του αριθμ. 23/26.10.2016 
πρακτικού της Συνέλευσης του Τμήματος Μηχανικών 
Πληροφορικής Τ.Ε. της Σχολής Τεχνολογικών Εφαρμο¬ 
γών του Ιδρύματος. 

9. Το απόσπασμα (2ο θέμα) του αριθμ. 21/24.11.2016 
πρακτικού συνεδρίασης της Διεύθυνσης της Σχολής Τε- 
χνολογικών Εφαρμογών του Ιδρύματος. 

10. Την αριθμ. 527/46/1.12.2016 απόφαση Συνέλευσης 
του Τ.Ε.Ι. Κεντρικής Μακεδονίας. 

11. Το γεγονός ότι δεν έχει εκδοθεί ακόμα ο Οργανι¬ 
σμός του Ιδρύματος. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

I. α) την ίδρυση Εργαστηρίου «Πληροφορικής» 
(Ιηίοπτΐ3ΐίθ5 ί300Γ3ΐ0Γγ) υπό το διακριτικό τίτλο «ΙΤ-ΕβΙο» 
στοΤμήμα Μηχανικών ΠληροφορικήςΤ.Ε.τηςΣχολήςΤε- 
χνολογικών Εφαρμογών του Τ.Ε.Ι. Κεντρικής Μακεδονίας, 

β) την έγκριση του Κανονισμού Λειτουργίας του Εργα¬ 
στηρίου «Πληροφορικής» (Ιηίοππ3ΐίθ5 ΐ300Γ3ΐ0Γγ) υπό 
το διακριτικό τίτλο «ΙΤ-ΕβΙο», 

γ) τον ορισμό του Χαράλαμπου Στρουθοπουλου, Κα¬ 
θηγητή του Τμήματος Μηχανικών Πληροφορικής Τ.Ε. 
της Σχολής Τεχνολογικών Εφαρμογών ως Διευθυντή του 
Εργαστηρίου με τριετή θητεία που θα αρχίζει από τη δη¬ 
μοσίευση της απόφασης ίδρυσης του Εργαστηρίου και 
θα μπορεί να ανανεώνεται με απόφαση της Συνέλευσης 
του Τμήματος, 

δ) τη συγκρότηση της Ερευνητικής Ομάδας του Εργα¬ 
στηρίου (ΕΟΕ) μετά ακόλουθα μέλη Εκπαιδευτικού Προ¬ 
σωπικού (Ε.Π.) τουΤμήματος Μηχανικών Πληροφορικής 
Τ.Ε. της Σχολής Τεχνολογικών Εφαρμογών: 

• Στρουθόπουλος Χαράλαμπος, Καθηγητής. 

• Αναστασίου Χρήστος, Καθηγητής. 















4524 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'513/21.02.2017 


• Βαρσάμης Δημήτριος, Επίκουρος Καθηγητής 

• Ούτσιος Ευάγγελος, Καθηγητής Εφαρμογών 

• Καλόμοιρος Ιωάννης, Αναπληρωτής Καθηγητής 

• Χειλάς Κωνσταντίνος, Αναπληρωτής Καθηγητής 

• Νικολάίδης Αθανάσιος, Αναπληρωτής Καθηγητής 

• Πολίτης Αναστάσιος, Καθηγητής Εφαρμογών 

Εικότερα κατ'άρθρο: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΡΓΑΣΤΗΡΙΟΥ «Πληροφορικής» 

(ΙηίοπτίΒΐίςε Ιβϋοΐ'βΐοΐ'γ) υπό το διακριτικό τίτλο 
«ΙΤ-Εθβ» 

Άρθρο 1 
«Ίδρυση» 

Ιδρύεται στη Σχολή Τεχνολογικών Εφαρμογών του 
Τεχνολογικού Εκπαιδευτικού Ιδρύματος (Τ.Ε.Ι.) Κεντρι¬ 
κής Μακεδονίας και στο Τμήμα Μηχανικών Πληροφο¬ 
ρικής Τ.Ε. το Εργαστήριο Πληροφορικής (Ιηίοητίθΐίςε 
Ε3δθΓ3ΐθΓγ) υπό τον διακριτικό τίτλο «ΙΤ-Εθβ». 

Το Εργαστήριο Πληροφορικής εξυπηρετεί τις ερευνη¬ 
τικές και εκπαιδευτικές δραστηριότητες στα γνωστικά 
αντικείμενα της Πληροφορικής με έμφαση στην ανάπτυ¬ 
ξη αλγορίθμων, λογισμικού και ψηφιακών τεχνολογιών 
καθώς και στην αξιολόγηση, αξιοποίηση και εκμάθηση 
σχετικών τεχνολογιών και προϊόντων. Συγκεκριμένα τα 
κύρια γνωστικά και όχι περιοριστικά αντικείμενα που 
εντάσσονται στις δραστηριότητες του Εργαστηρίου είναι: 

• Ο σχεδιασμός και η ανάπτυξη σύγχρονων πληροφο¬ 
ριακών συστημάτων. 

• Η έρευνα και ανάπτυξη παράλληλων αλγορίθμων σε 
προβλήματα υψηλής χωρικής και χρονικής πολυπλο- 
κότητας. 

• Η έρευνα και ανάπτυξη της ψηφιακής επεξεργασί¬ 
ας σημάτων και εικόνων, αναγνώρισης προτύπων και 
τεχνητής νοημοσύνης και την εφαρμογή τους σε άλλα 
γνωστικά πεδία όπως της βιοπληροφορικής, βιοϊατρικής, 
βιομηχανικών εφαρμογών, συστημάτων λήψης αποφά¬ 
σεων, της τρισδιάστατης ψηφιοποίησης και μοντελο¬ 
ποίησης κ.α. 

• Η διαχείριση μεγάλου όγκου δεδομένων και η ανα¬ 
κάλυψη κρυφών προτύπων κανόνων και συσχετίσεων 
(03ΐ3 3Π3ΐγΐίς5) π.χ. τάσεις της αγοράς, επιχειρηματική 
ευφυΐα, συμπεριφορά χρήστη ιστοσελίδων κ.α. 

•Το Εργαστήριο αποσκοπεί επίσης στην ενίσχυση της 
παρεχόμενης εκπαίδευσης με την οργάνωση μαθημάτων 
προπτυχιακού ή μεταπτυχιακού επιπέδου σε τεχνολο¬ 
γικά προϊόντα αιχμής που βοηθούν στην πιστοποίηση 
των εκπαιδευομένων από τους οίκους παραγωγής τους. 

Άρθρο 2 

«Σκοπός - Αποστολή» 

Το Εργαστήριο Πληροφορικής έχει ως σκοπό την ανά¬ 
πτυξη και προώθηση της έρευνας στοΤμήμα Μηχανικών 
ΠληροφορικήςΤ.Ε. και στο Τ.Ε.Ι. Κεντρικής Μακεδονίας, 
σε θέματα που αφορούν στην τοπική και περιφερειακή 
ανάπτυξη, στην έρευνα και στην καινοτομία, στη βελτί¬ 
ωση της παραγωγής, στο σχεδίασμά καινοτόμων προϊ¬ 
όντων, στην αξιολόγηση και επίλυση τεχνολογικών προ¬ 
βλημάτων, καθώς και του εκσυγχρονισμού παραγωγικών 
διαδικασιών μέσω του σχεδιασμού, της ανάπτυξης και 


της εφαρμογής σύγχρονων και προηγμένων τεχνολογι¬ 
κών μεθόδων. Για το σκοπό αυτό το Εργαστήριο αναλαμ¬ 
βάνει την υλοποίηση χρηματοδοτούμενων ερευνητικών 
προγραμμάτων σε σύμπραξη με δημόσιους και ιδιωτι¬ 
κούς φορείς. Στοχεύει στην ανάπτυξη καινοτόμων προϊ¬ 
όντων, εργαλείων, συστημάτων και λογισμικού στο πεδίο 
των γνωστικών αντικειμένων που θεραπεύει. Παράλληλα 
προωθεί τη συνεργασία των μελών του Επιστημονικού 
Προσωπικού του με άλλους φορείς έρευνας και τεχνολο¬ 
γίας με στόχο τη δημιουργία σταθερών ερευνητικών πυ¬ 
ρήνων, καθώς και τη συγκέντρωση εμπειρίας και τεχνο¬ 
γνωσίας στο πλαίσιο ομάδων ερευνητών. Εμμέσως, διά 
των δραστηριοτήτων του, το Εργαστήριο υποβοηθά την 
ανάπτυξη του Κέντρου Τεχνολογικής Έρευνας (ΚΤΕ) του 
Τ.Ε.Ι. Κεντρικής Μακεδονίας και υποστηρίζει την ποιοτική 
αναβάθμιση της παρεχόμενης εκπαίδευσης. Ειδικότερα, 
το Εργαστήριο Πληροφορικής έχει ως αποστολή: 

Ί.Τη διεξαγωγή βασικής και εφαρμοσμένης έρευνας 
στα αντικείμενα που προσδιορίζονται για το Εργαστήριο 
στο άρθρο 1 του παρόντος. 

2. Την κάλυψη διδακτικών και ερευνητικών αναγκών 
σε προπτυχιακό και μεταπτυχιακό επίπεδο στα αντι¬ 
κείμενα δραστηριότητας του Εργαστηρίου, όπως αυτά 
προσδιορίζονται στο άρθρο 1 του παρόντος. 

3. Τη σύνδεση και κάθε μορφής συνεργασία με κέντρα 
ερευνών και ακαδημαϊκά ιδρύματα της ημεδαπής και αλ¬ 
λοδαπής, εφόσον οι επιστημονικοί στόχοι, συμπίπτουν, 
συμβαδίζουν και αλληλοσυμπληρώνονται με εκείνους 
του Εργαστηρίου. 

4. Τη συνεργασία: α) με φορείς του δημόσιου τομέα, 
οργανισμούς τοπικής αυτοδιοίκησης, επιστημονικούς 
και κοινωνικούς φορείς, καθώς και διεθνείς οργανισμούς, 
β) με ιδιωτικούς φορείς, ιδιωτικά εργαστήρια και βιομη¬ 
χανίες στο πλαίσιο εκπόνησης μελετών για την προώ¬ 
θηση της έρευνας, της επίλυσης τεχνολογικών προβλη¬ 
μάτων, της ανάπτυξης επιστημονικών εφαρμογών, της 
μεταφοράς τεχνογνωσίας, ή την υποβολή προτάσεων και 
την υλοποίηση κοινών ερευνητικών προγραμμάτων σε 
θέματα που άπτονται των ερευνητικών ενδιαφερόντων 
του Εργαστηρίου, όπως αυτά προσδιορίζονται στο άρ¬ 
θρο 1 του παρόντος. 

5. Την παροχή τεχνολογικών υπηρεσιών σε γνωστικά 
πεδία συναφών με την ακαδημαϊκή δεοντολογία των 
αντικειμένων, όπως αυτά προσδιορίζονται στο άρθρο 
1 του παρόντος. 

6. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων, καθώς και την πρόσκληση 
Ελλήνων και ξένων αναγνωρισμένων επιστημόνων. 

Άρθρο 3 
«Προσωπικό» 

Ι.Το Εργαστήριο στελεχώνεται από καθηγητές όλων 
των βαθμιδών, οι οποίοι συγκροτούν την Ερευνητική 
Ομάδα του Εργαστηρίου (ΕΟΕ) και των οποίωντο επιστη¬ 
μονικό και ερευνητικό έργο σχετίζεται με τα γνωστικά 
αντικείμενα, όπως αυτά προσδιορίζονται στο άρθρο 1 
του παρόντος. 

2. Συγκροτείται η Ερευνητική Ομάδα Εργαστηρίου 
(ΕΟΕ) από μέλη ΕΠ του Τμήματος συναφούς ειδίκευσης 

με τα επιστημονικά πεδία και γνωστικά αντικείμενα του 
Εργαστηρίου. Η Ερευνητική Ομάδα Εργαστηρίου συ¬ 
γκροτείται με εισήγηση του Διευθυντή του Εργαστηρίου 
και εγκρίνεται από τη Συνέλευση του Τμήματος Μηχανι¬ 
κών ΠληροφορικήςΤ.Ε.τουΤ.Ε.Ι. Κεντρικής Μακεδονίας. 

3. Την Ερευνητική Ομάδα του Εργαστηρίου δύναται 
να πλαισιώνουν και ερευνητές, κάτοχοι διδακτορικού 
διπλώματος, που έχουν οποιαδήποτε μορφής σχέση ερ¬ 
γασίας με το Τ.Ε.Ι. Κεντρικής Μακεδονίας και των οποίων 
το ερευνητικό έργο ή η ειδικότητα έχει άμεση συνάφεια 
με τα γνωστικά αντικείμενα που περιγράφονται στο άρ¬ 
θρο 1 του παρόντος. 

4. Στο προσωπικό του Εργαστηρίου και στα πλαίσια 
των δραστηριοτήτων του, μπορούν να ενταχθούν ως 
Επιστημονικοί Συνεργάτες μέλη ΕΠ τουΤμήματος, μέλη 
ΕΠ ή ΔΕΠ από άλλα Τμήματα του Τ.Ε.Ι. Κεντρικής Μακεδο¬ 
νίας ή άλλα Ιδρύματα ή Ερευνητικά Κέντρα της ημεδαπής 
και αλλοδαπής, ερευνητές κάτοχοι διδακτορικού τίτλου 
και υποψήφιοι διδάκτορες, καθώς και προπτυχιακοί και 
μεταπτυχιακοί φοιτητές. 

5. Στο Εργαστήριο μπορούν να απασχοληθούν προ- 
σφέροντας επικουρικό έργο μέλη του Ειδικού Τεχνικού 
Προσωπικού (Ε.Τ.Ε.Π.) και του Εργαστηριακού Διδακτι¬ 
κού Προσωπικού (Ε.ΔΙ.Π.), μετά από τη σύμφωνη γνώμη 
του ενδιαφερομένου και ύστερα από εισήγηση του Δι¬ 
ευθυντή και απόφαση της Σχολής Τεχνολογικών Εφαρ¬ 
μογών του Τ.Ε.Ι. Κεντρικής Μακεδονίας. 

6. Η πρόσληψη διακεκριμένων επιστημόνων, σε τομείς 
σχετικούς με τις διδακτικές και ερευνητικές δραστηριό¬ 
τητες του Εργαστηρίου, στην περίπτωση που αυτή είναι 
δυνατή κατά τις ισχύουσες διατάξεις, ενεργείται κατόπιν 
εισηγήσεωςτου Διευθυντή από τα αρμόδια όργανα του 
Τμήματος, της Σχολής και του Τ.Ε.Ι. Κεντρικής Μακεδονίας. 

Άρθρο 4 

«Διοίκηση - Αρμοδιότητες» 

1 .Το Εργαστήριο διευθύνεται από τον Διευθυντή του, 
που είναι Καθηγητής πρώτης βαθμίδας του Τμήματος 
Μηχανικών ΠληροφορικήςΤ.Ε.τουΤ.Ε.Ι. Κεντρικής Μα¬ 
κεδονίας και στην περίπτωση που δεν υπάρχει Καθη¬ 
γητής πρώτης βαθμίδας Αναπληρωτής Καθηγητής. Ο 
Διευθυντής είναι μέλος της Ερευνητικής Ομάδας του 
Εργαστηρίου. 

Ο Διευθυντής Εργαστηρίου εκλέγεται, από την Ερευ¬ 
νητική Ομάδα του Εργαστηρίου (ΕΟΕ) και η εκλογή του, 
μετά από σύμφωνη γνώμη της Συνέλευσης του Τμήμα¬ 
τος και της Διεύθυνσης της Σχολής, επικυρώνεται από 
τη Συνέλευση του Τ.Ε.Ι. Κεντρικής Μακεδονίας και στη 
συνέχεια εκδίδεται σχετική διαπιστωτική πράξη του 
Προέδρου του Τ.Ε.Ι. Κεντρικής Μακεδονίας. 

Η θητεία του Διευθυντή είναι τριετής και μπορεί να 
ανανεωθεί με απόφαση της Συνέλευσης του Τμήματος. 

2.0 Διευθυντής μεριμνά για την υλοποίηση των απο¬ 
φάσεων, την τήρηση του κανονισμού λειτουργίας του 
Εργαστηρίου από όλα τα μέλη και τους συνεργάτες. 

Ειδικότερα ο Διευθυντής του Εργαστηρίου έχει τις εξής 
αρμοδιότητες: 

α) Συντονίζει το ερευνητικό έργο του Εργαστηρίου, κα¬ 
θώς και το διδακτικό έργο σε προπτυχιακό και μεταπτυ¬ 
χιακό επίπεδο στα επιστημονικά αντικείμενα δραστηρι¬ 
οτήτων του Εργαστηρίου, όπως αυτά προσδιορίζονται 
στον άρθρο 1 του παρόντος. 


β) Συντάσσει και υποβάλλει στην οικεία Σχολή τον 
ετήσιο προγραμματισμό του Εργαστηρίου, θέτει τους 
αναπτυξιακούς στόχους του Εργαστηρίου και μεριμνά 
για την υλοποίηση αυτών. Επίσης, υποβάλλει τον ετή¬ 
σιο απολογισμό των δραστηριοτήτων του Εργαστηρίου 
στην οικεία Σχολή. 

γ) Μεριμνά για την αυτάρκεια της υλικοτεχνικής υπο¬ 
δομής του Εργαστηρίου, την στελέχωσή του με το ανά¬ 
λογο προσωπικό και για την οικονομική διαχείριση των 
εσόδων του Εργαστηρίου. 

δ) Υπογράφει κάθε εξερχόμενο έγγραφο που αφορά 
στη δραστηριότητα του Εργαστηρίου και γενικά είναι 
υπεύθυνος για την ομαλή λειτουργία του Εργαστηρίου, 
ενώ συνυπογράφει κάθε είδους συμβάσεις συνεργασίας 
με άλλους φορείς που υπογράφονται από τους αρμόδι¬ 
ους θεσμικούς εκπροσώπους του Ιδρύματος. 

Άρθρο 5 

«Εγκαταστάσεις - Λειτουργία» 

Ι.Το Εργαστήριο λειτουργεί σε χώρους που παραχω- 
ρούνται σ' αυτό από το Τ.Ε.Ι. Κεντρικής Μακεδονίας για 
την εγκατάσταση των οργάνων και του λοιπού υλικοτε- 
χνικού εξοπλισμού που είναι αναγκαίος για τη διενέργεια 
των εργαστηριακών ασκήσεων και ερευνητικών έργων. 
Στο χώρο της εγκατάστασης του Εργαστηρίου τοποθε¬ 
τείται πινακίδα με τον τίτλο του Εργαστηρίου. 

2.0 Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασιστεί και καθορίζει την προτεραιότητα στη 
χρησιμοποίηση οργάνων και χώρων. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ'αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και για την προστασία των οργάνων, του 
εξοπλισμού και των εγκαταστάσεων του Εργαστηρίου 
από βλάβες και φθορές. 

4. Η χρησιμοποίηση ειδικών οργάνων του Εργαστηρί¬ 
ου επιτρέπεται μόνο στο προσωπικό του Εργαστηρίου ή 
σε άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και εξοπλισμός, τα οποία παραδίδονται για την διεξαγω¬ 
γή εργασιών, επιστρέφονται μετά την χρησιμοποίηση 
τους στην κατάσταση που είχαν παραδοθεί. 

5. Στο Εργαστήριο έχουν δικαίωμα εκτέλεσης πειρα¬ 
ματικών εργασιών τα μέλη της Ερευνητικής Ομάδας 
του Εργαστηρίου αποκλειστικά ή και σε συνεργασία με 
άλλους καθηγητές ή ερευνητές, εφόσον το αντικείμενο 
της έρευνας είναι σχετικό με τις δραστηριότητες του Ερ¬ 
γαστηρίου και μετά από σχετική έγκριση του Διευθυντή. 
Για την εκτέλεση πειραματικής εργασίας από ερευνητές, 
οι οποίοι δεν είναι μέλη του Εργαστηρίου, χορηγείται 
άδεια ύστερα από σχετική αίτηση, στην οποία αναφέ- 
ρονται: ο σκοπός της εργασίας, το χρονοδιάγραμμά της, 
η χρησιμοποίηση ή μη οργάνων τα οποία διαθέτει το 
Εργαστήριο, οι διατάξεις οι οποίες διέπουν την εκτέλεση 
αυτής της πειραματικής εργασίας και ο προϋπολογισμός 
της δαπάνης που απαιτείται. 

Με ευθύνη του Διευθυντή, το Εργαστήριο πρέπει να 
μεριμνά έτσι ώστε να εξασφαλίζεται: 

α) Η συνεχής προσφορά του Εργαστηρίου στο πλαίσιο 
της αποστολής του, όπως αυτή περιγράφεται στο άρθρο 
2 του παρόντος. 

β) Η διάχυση των αποτελεσμάτων της έρευνας που διε¬ 
ξάγεται και των γενικότερων δράσεων του Εργαστηρίου. 

γ) Η δυναμική τήρηση της ιστοσελίδας του Εργαστη¬ 
ρίου, η οποία πρέπει να εμπεριέχει αναλυτικές πληροφο¬ 
ρίες σχετικά με τη δομή, τη λειτουργία και τις δραστηρι¬ 
ότητες του Εργαστηρίου. 

Άρθρο 6 

«Έσοδα» 

α) Τα έσοδα του Εργαστηρίου προέρχονται από: 

1. Την εκτέλεση χρηματοδοτούμενων ερευνητικών 
προγραμμάτων που πραγματοποιούνται με τη συμμε¬ 
τοχή του Εργαστηρίου. 

2. Τη διάθεση ερευνητικών ή εν γένει επιστημονικών 
αποτελεσμάτων και προϊόντων. 

3. Την παροχή υπηρεσιών σχετικών με τους σκοπούς 
του Εργαστηρίου. 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5. Τις κληρονομιές, τις δωρεές και κληροδοσίες που 
καταλείπονται στοΤ.Ε.Ι. Κεντρικής Μακεδονίας για τους 
σκοπούς του Εργαστηρίου. 

β) Τα έσοδα του Εργαστηρίου διατίθενται για τις δα¬ 
πάνες υποστήριξης της λειτουργίας του, την αγορά εξο¬ 
πλισμού, αναλωσίμων, τη συντήρηση και διαμόρφωση 
των χώρων του Εργαστηρίου και για υποτροφίες προς 
φοιτητές, 

γ) Η διαχείριση των εσόδων του Εργαστηρίου γίνεται 
από τον Ειδικό Λογαριασμό Κονδυλίων Έρευνας (ΕΛΚΕ) 
τουΤ.Ε.Ι. Κεντρικής Μακεδονίας. 

Άρθρο 7 

«Τηρούμενα Βιβλία» 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

1. Βιβλίο πρωτοκόλλου 

2. Βιβλίο πρακτικών 

3. Βιβλίο περιουσιακών στοιχείων, εξοπλισμού, οργά¬ 
νων, λογισμικών, υλικών, επίπλων κ.λπ. 

4. Φάκελος οικονομικών στοιχείων κάθε έτους, αντί¬ 
γραφα τιμολογίων, δαπανών και ετήσιο λογιστικό φύλλο 
εσόδων - εξόδων με διαρκή ενημέρωση. 

5. Κατάλογος επιστημονικών βιβλίων και περιοδικών. 

6. Αρχείο ερευνητικών προγραμμάτων, ετήσιων εκθέ¬ 
σεων δραστηριοτήτων που περιλαμβάνουν επιστημονι¬ 
κές δημοσιεύσεις σε περιοδικά και συνέδρια αναγνωρι¬ 
σμένου κύρους, διοργανώσεις ημερίδων, συνεδρίων ή 
εκπαιδευτικών διαλέξεων, όπως και στοιχεία που αφο¬ 
ρούν στη συμμετοχή του προσωπικού του Εργαστηρίου 
σε κάθε είδους επιστημονική δραστηριότητα. 

7. Αρχείο μεταβολών προσωπικού. 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο 
ή προβλέπεται από την ισχύουσα νομοθεσία. 

Άρθρο 8 

«Χώρος Εγκατάστασης - Εξοπλισμός» 

Χώρος του Εργαστηρίου είναι εκείνος στον οποίο εκτε- 


λούνται δραστηριότητες συναφείς με την αποστολή του, 
συμπεριλαμβανομένων και των ειδικών εγκαταστάσεων 
με τον τεχνικό εξοπλισμό για τη διενέργεια των ερευνη¬ 
τικών και λοιπών δραστηριοτήτων του. Στο χώρο του 
Εργαστηρίου συμπεριλαμβάνεται το γραφείο του Διευ¬ 
θυντή, καθώς και κάθε άλλος χώρος που διατίθεται για 
τη λειτουργία του. 

Ο χώρος εγκατάστασης του Εργαστηρίου Πληροφορι¬ 
κής, είναι η αίθουσα «Έρευνας και τεχνικής υποστήριξης» 
και «Ψηφιακής Επεξεργασίας» του Τομέα Υπολογιστι- 
κώνΤεχνικών και ΣυστημάτωντουΤμήματος Μηχανικών 
ΠληροφορικήςΤ.Ε.τουΤ.Ε.Ι. Κεντρικής Μακεδονίας. 

Για την επίτευξη των στόχων του το Εργαστήριο Πλη¬ 
ροφορικής χρησιμοποιεί εξοπλισμό υψηλής τεχνολογίας 
σε υλικό και λογισμικό όπως: 

■ Υπολογιστικό Σύστημα ΟΗΙϋ με 7 ΒΕΑϋΕ 5ΕΒΝ/ΕΒ5, 
ΕίόθΓ ΈΓιβππθΙ και 24ΤΒ περιφεριακιακή μνήμη, 

• Σύγχρονους υπολογιστές και δίκτυο υπολογιστών για 
παράλληλη επεξεργασία, 

• Γλώσσες προγραμματισμού και σύγχρονα εργαλεία 
λογισμικού για ανάλυση και ανάπτυξη επιστημονικών 
εφαρμογών, διαδικτυακό προγραμματισμό κ.λπ. 

• Λογισμικά Βάσεων Δεδομένων όπως Οι^ςΙθ κ.α. 

• Ψηφιακές μηχανές εικόνας και νίάθο. 

Άρθρο 9 

«Αξιολόγηση» 

Το Εργαστήριο υπόκειται σε περιοδική αξιολόγηση 
του έργου του, με βάση τη διαδικασία που ορίζει η 
ΜΟ.ΔΙ.Π.του Ιδρύματος. Ο Διευθυντής του Εργαστηρίου 
συντάσσει και υποβάλλει στη ΜΟ.ΔΙ.Π. και στον Διευθυ¬ 
ντή της οικείας Σχολής έκθεση αξιολόγησης του έργου 
του Εργαστηρίου. 

Άρθρο 10 

«Εσωτερικός Κανονισμός Λειτουργίας» 

Συντάσσεται Εσωτερικός Κανονισμός Λειτουργίας του 
Εργαστηρίου, ο οποίος προτείνεται από τον Διευθυντή 
του Εργαστηρίου, εγκρίνεται από τη Συνέλευση του Τμή¬ 
ματος Μηχανικών Πληροφορικής Τ.Ε. και επικυρώνεται 
από τη Διεύθυνση της ΣχολήςΤεχνολογικών Εφαρμογών 
και τη Συνέλευση του Τ.Ε.Ι. Κεντρικής Μακεδονίας. Με 
την ίδια διαδικασία εγκρίνεται και κάθε τροποποίηση του 
Εσωτερικού Κανονισμού Λειτουργίας του Εργαστηρίου. 
Αρχικά προτείνεται εσωτερικός κανονισμός αποτελούμε- 
νος από τα άρθρα 1 -10 της παρούσας εισήγησης. 

Άρθρο 11 

«Έναρξη Ισχύος» 

Η ίδρυση του Εργαστηρίου ισχύει από τη δημοσίευση 
της απόφασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 18 Ιανουάριου 2017 

Ο Πρόεδρος 

ΔΗΜΗΤΡΙΟΣ ΠΑΣΧΑΛΟΥΔΗΣ 

Αριθμ. 49 (2) 

Έγκριση ίδρυσης Εργαστηρίου «Τηλεπικοινωνι¬ 
ών και ΝέωνΤεχνολογιών» (ΤθΙθςοηπηιυηϊςΒΐϊοηί 
3ηά ΝθννΤθςήησΙθ9Ϊθ5 ΐ3βοι-3ίθΓγ) υπό το δια¬ 
κριτικό τίτλο «ΤΝΤ-Ε30» στο Τμήμα Μηχανικών 
Πληροφορικής Τ.Ε. της Σχολής Τεχνολογικών 
Εφαρμογών του Τ.Ε.Ι. Κεντρικής Μακεδονίας. 

Ο ΠΡΟΕΔΡΟΣΤΟΥΤ.Ε.Ι. 

ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις της παρ. 22α του άρθρου 80 του 
ν.4009/2011 (ΦΕΚ 195/6.9.2011/τ.Α') «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων», όπως 
τροποποιήθηκε και ισχύει. 

2. Τις διατάξεις των άρθρων 1 έως 4 του ν.3794/2009 
(ΦΕΚ 156/4.9.2009/τ.Α') «Ρύθμιση θεμάτων του Πανεπι¬ 
στημιακού και Τεχνολογικού Τομέα της Ανώτατης Εκ¬ 
παίδευσης και άλλες διατάξεις», όπως τροποποιήθηκε 
και ισχύει. 

3. Τις διατάξεις του άρθρου 96 του ν.4310/2014 (ΦΕΚ 
258/8.12.2014/τ.Α') «Έρευνα,Τεχνολογική Ανάπτυξη και 
Καινοτομία και άλλες διατάξεις». 

4. Το υπ' αριθμ. 102/2013 π.δ. (ΦΕΚ 136, τ.Α') «Μετο- 
νομασία του ΤΕΙ Σερρών σε ΤΕΙ Κεντρικής Μακεδονίας 
- Συγχώνευση - Κατάργηση Τμημάτων - Συγκρότηση 
Σχολών του ΤΕΙ Κεντρικής Μακεδονίας», όπως τροπο¬ 
ποιήθηκε και συμπληρώθηκε με το π.δ. 127/2013 (ΦΕΚ 
190, τ.Α'). 

5. Την υπ'αριθμ. 2705/Ε5/9.1.2013 υπουργική από¬ 
φαση (ΦΕΚ 593, τ.Υ.Ο.Δ.Δ./31.12.2012) με την οποία 
διαπιστώθηκε η εκλογή του Πασχαλούδη Δημητρίου 
του Κωνσταντίνου, ως Προέδρου του Τ.Ε.Ι. Σερρών, με 
τετραετή θητεία από 1.1.2013 (ΑΔΑ : ΒΕΙΕ9-ΜΥΟ). 

6. Τον Εσωτερικό Κανονισμό του Τεχνολογικού Εκπαι¬ 
δευτικού Ιδρύματος Σερρών (ΦΕΚ 207/5.9.2002, τ.Β'). 

7. Την τροποποίηση του Εσωτερικού Κανονισμού του 
Τ.Ε.Ι. Σερρών, όσον αφορά στον τίτλο του Ιδρύματος 
(ΦΕΚ 3681/31.12.2014/τ.Β'). 

8. Το απόσπασμα (3ο θέμα) του αριθμ. 23/26.10.2016 
πρακτικού της Συνέλευσης του Τμήματος Μηχανικών 
Πληροφορικής Τ.Ε. της Σχολής Τεχνολογικών Εφαρμο¬ 
γών του Ιδρύματος. 

9. Το απόσπασμα (1 ο θέμα) του αριθμ. 21/24.11.2016 
πρακτικού συνεδρίασης της Διεύθυνσης της Σχολής Τε- 
χνολογικών Εφαρμογών του Ιδρύματος. 

10. Την αριθμ. 528/46/1.12.2016 απόφαση Συνέλευσης 
του Τ.Ε.Ι. Κεντρικής Μακεδονίας 

11. Το γεγονός ότι δεν έχει εκδοθεί ακόμα ο Οργανι¬ 
σμός του Ιδρύματος. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

I. α) Την ίδρυση Εργαστηρίου «Τηλεπικοινωνιών και 
νέων Τεχνολογιών» (ΤθΙθοοιηιηυηίθ3ΐίοη5 3ηά Νονν 
ΤθεΗποΙοςίθί Ιθόοΐ'Βΐοΐ'γ) υπό το διακριτικό τίτλο "ΤΝΤ- 
ί30" στο Τμήμα Μηχανικών Πληροφορικής Τ.Ε. της 
Σχολής Τεχνολογικών Εφαρμογών του Τ.Ε.Ι. Κεντρικής 
Μακεδονίας. 


β) Την έγκριση του Κανονισμού Λειτουργίας του 
Εργαστηρίου «Τηλεπικοινωνιών και νέων Τεχνολο¬ 
γιών» (ΤθΙθοοηηιηυηίοθΐίοηϊ 3ηά Νονν ΤθςήηοΙοςίθδ 
ίθόοΓΒΐοΓγ) υπό το διακριτικό τίτλο "ΤΝΤ-Ιθό". 

γ) Τον ορισμό του Αναστασίου Δ. Παπατσώρη, Καθη¬ 
γητή του Τμήματος Μηχανικών Πληροφορικής Τ.Ε. της 
Σχολής Τεχνολογικών Εφαρμογών ως Διευθυντή του 
Εργαστηρίου με τριετή θητεία που θα αρχίζει από τη 
δημοσίευση της απόφασης ίδρυσης του Εργαστηρίου 
και θα μπορεί να ανανεώνεται με απόφαση της Συνέ¬ 
λευσης του Τμήματος. 

δ)Τη συγκρότηση της Ερευνητικής Ομάδαςτου Εργα¬ 
στηρίου (ΕΟΕ) μετά ακόλουθα μέλη Εκπαιδευτικού Προ¬ 
σωπικού (Ε.Π.) τουΤμήματος Μηχανικών Πληροφορικής 
Τ.Ε. της Σχολής Τεχνολογικών Εφαρμογών 

• Παπατσώρης Αναστάσιος, Καθηγητής, Διπλωματού¬ 
χος Ηλεκτρολόγος Μηχανικός με γνωστικό αντικείμενο 
"Επικοινωνίες". 

■ Αναστασίου Χρήστος, Καθηγητής, Διπλωματούχος 
Ηλεκτρολόγος Μηχανικός με γνωστικό αντικείμενο "Υπο¬ 
λογιστικός Ηλεκτρομαγνητισμός". 

• Μπαλουκτσής Αναστάσιος, Καθηγητής, Διπλωματού¬ 
χος Ηλεκτρολόγος-Μηχανολόγος Μηχανικός με γνωστι¬ 
κό αντικείμενο "Εκμετάλλευση Συμβατικών κι Εναλλακτι¬ 
κών Μορφών Ενέργειας". 

•Τσίτσος Στυλιανός, Αναπληρωτής Καθηγητής, Δι¬ 
πλωματούχος Ηλεκτρολόγος Μηχανικός με γνωστικό 
αντικείμενο "Τεχνολογία Μικροκυματικών Διατάξεων". 

■ Χειλάς Κωνσταντίνος, Αναπληρωτής Καθηγητής, 
Φυσικός με γνωστικό αντικείμενο "Τεχνολογία Δικτύων 
Η/Υ". 

• Καλόμοιρος Ιωάννης, Αναπληρωτής Καθηγητής, Φυ¬ 
σικός με γνωστικό αντικείμενο "Ενσωματωμένα Συστή¬ 
ματα και Ημιαγωγοί". 

• Ευσταθίου Δημήτριος, Επίκουρος Καθηγητής, Δι¬ 
πλωματούχος Ηλεκτρολόγος Μηχανικός με γνωστικό 
αντικείμενο "Τηλεπικοινωνιακά Συστήματα". 

• Πολίτης Αναστάσιος, Καθηγητής Εφαρμογών, Διπλω¬ 
ματούχος Ηλεκτρολόγος Μηχανικός και Μηχανικός Η/Υ 
με εξειδίκευση "Τεχνολογίες Δικτύων Η/Υ". 

■ Βαρσάμης Δημήτριος, Επίκουρος Καθηγητής, Μα¬ 
θηματικός, με γνωστικό αντικείμενο «Υπολογιστικές 
Μέθοδοι στη Θεωρία Ελέγχου και Προγραμματισμός 
Επιστημονικών Εφαρμογών». 

Ειδικότερα κατ'άρθρο: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΡΓΑΣΤΗΡΙΟΥ Τηλεπικοινωνιών 
και ΝέωνΤεχνολογιών (ΤθΙθεοιτιιηυηίε3ΐίοη5 
3πά ΝθννΤθεΓιποΙοςίθί Ι_3βοι·3ΐοι·γ) 
υπό τον διακριτικό τίτλο «ΤΝΤ-Ιθό» 

Άρθρο 1 
«Ίδρυση» 

Ιδρύεται στη Σχολή Τεχνολογικών Εφαρμογών του 
Τεχνολογικού Εκπαιδευτικού Ιδρύματος (Τ.Ε.Ι.) Κεντρι¬ 
κής Μακεδονίας και στο Μηχανικών Πληροφορικής 
Τ.Ε. το Εργαστήριο Τηλεπικοινωνιών και Νέων Τεχνο¬ 
λογιών (ΤθΙθοοιηηηυηίθ3ΐ:ίοη5 3πά Νονν ΤθςΓιηοΙοςίθδ 
Ι_30θΓ3ΐθΓγ) υπό τον διακριτικό τίτλο «ΤΝΤ-Ε30». 

Το Εργαστήριο εξυπηρετεί τις ερευνητικές κι εκπαι- 

δευτικές δραστηριότητες στο γνωστικό αντικείμενο των 
Τηλεπικοινωνιών και Νέων Τεχνολογιών. Το γνωστικό 
αντικείμενο των Τηλεπικοινωνιών ευρίσκεται στο επίκε¬ 
ντρο της εκπαιδευτικής κι ερευνητικής δραστηριότητας 
του Τομέα Τηλεπικοινωνιών και Δικτύων Η/Υ, ενώ στις 
δραστηριότητεςτου Εργαστηρίου και το δημοσιευμένο 
έργο του στη διεθνή βιβλιογραφία συμπεριλαμβάνονται 
η ανάλυση, διαχείριση κι εφαρμογή Νέων Τεχνολογιών. 
Στόχος του Εργαστηρίου είναι πρωτίστως η προαγωγή 
της εφαρμοσμένης έρευνας στις Τηλεπικοινωνίες και 
ειδικότερα στη Διαχείριση Φάσματος Ραδιοσυχνοτή¬ 
των, στις Οπτικές Επικοινωνίες, στην Μικροκυματική 
Τεχνολογία, στην Ηλεκτρομαγνητική Συμβατότητα, 
στα Δίκτυα Η/Υ, καθώς και στην οικονομική ανάλυση, 
διαχείριση κι εφαρμογή ΝέωνΤεχνολογιών.Το Εργαστή¬ 
ριο απαρτίζεται από έμπειρο προσωπικό και υποστηρί¬ 
ζεται από υφιστάμενο σύγχρονο τεχνολογικό εξοπλι¬ 
σμό του Τομέα Τηλεπικοινωνιών κα Δικτύων (Φορητός 
Φασματικός αναλυτής με ικανότητα μέτρησης φάσης 
κι αποδιαμόρφωσης σύνθετων σημάτων με κεραίες 
καλύπτοντας το εύρος συχνοτήτων 9Ι<Ηζ - 26.5Ι<ΟΗζ, 
πεδιόμετρο, διανυσματικός μικροκυματικός αναλυτής, 
διανυσματική γεννήτρια σημάτων, αναλυτής και μετρη¬ 
τής σημάτων, ψηφιακά πολύμετρα μεγάλης ακρίβειας, 
ψηφιακοί παλμογράφοι, ψηφιακές τηλεπικοινωνιακές 
διατάξεις, όργανο ανίχνευσης διακοπής της συνέχειας 
οπτικής ίνας ΟΤΩΗ, συγκολλητής οπτικών ινών, εξοπλι¬ 
σμός δικτύων Η/Υ, όπως ΐΌυίθΐ-5, εννίΐςΓιθε, ηλεκτρονικοί 
υπολογιστές υψηλών προδιαγραφών), και λογισμικά (Το 
Αάνθπςθά Ωθείρη δγεΐθηη - ΑΩ5 για τη σχεδίαση τηλεπι¬ 
κοινωνιακών συστημάτων, το Ορΐίδίιτι για την ανάλυση 
και σχεδίαση δικτύων οπτικών επικοινωνιών, το ΑΝ5Υ5 
ΗΪ9^ ΡΓεηυθηςγ Ρ3ς|<39θ για τη σχεδίαση μικροκυμα- 
τικών διατάξεων υψηλών συχνοτήτων, τη ΜθΐΙθό με τα 
παρελκόμενα 5ίιηυΙίηΙς και (ΙοιηιηυηίςΒΐίοηε και Ω5Ρ 
ΤοοΙόοχθε για τη μελέτη κι ανάλυση τηλεπικοινωνιακών 
συστημάτων, το λογισμικό υπολογιστικού ηλεκτρομα- 
γνητισμού ΧΓΩΤΩ, το λογισμικό ανάλυσης, σχεδίασης 
και προσομοίωσης δικτύων Η/Υ ΟΡΝΕΤ, εσωτερικά ανε¬ 
πτυγμένο λογισμικό για την οικονομική ανάλυση εξοπλι¬ 
σμού και νέων τεχνολογιών βασισμένο στη μεθοδολο¬ 
γία εκτίμησης κόστους του κύκλου ζωής (Είίθ ΈγςΙθ (Ιοεΐ 
ιπθΐΙτοάοΙθ9γ), λογισμικό αξιολόγησης επενδύσεων, λο¬ 
γισμικό κατάρτισης επιχειρησιακού σχεδίου, κ.λπ. Μέσω 
της βασικής έρευνας και της εφαρμογής και προώθησης 
νέων και πρωτοποριακών τεχνολογιών επικοινωνιών, 
της αξιολόγησης επενδυτικών σχεδίων και της σύντα¬ 
ξης οικονομοτεχνικών μελετών για την εφαρμογή νέων 
τεχνολογιών στοχεύει να εδραιώσει την συμβολή του 
στην κοινωνικοοικονομική ανάπτυξη και τεχνολογική 
πρόοδο της χώρας μας. Ενδεικτικά και όχι περιοριστι¬ 
κά, αντικείμενα των ερευνητικών δραστηριοτήτων είναι 
η ανάλυση, σύνθεση κι ανάπτυξη τηλεπικοινωνιακών 
εφαρμογών και συστημάτων, η διάδοση ραδιοκυμάτων, 
η μέτρηση ηλεκτρομαγνητικών πεδίων κι εκπομπών και 
η αξιολόγησή τους ως προς την επικινδυνότητα για τον 
άνθρωπο, η διαχείριση φάσματος ραδιοσυχνοτήτων, οι 
κινητές επικοινωνίες, οι μικροκυματικές επικοινωνίες και 
η τεχνολογία τους, οι οπτικές επικοινωνίες, η ανάπτυξη 
κι αξιοποίηση υπολογιστικών τεχνικών στον ηλεκτρο- 
μαγνητισμό, η τεχνολογία δικτύων Η/Υ, η ανάλυση, με¬ 


λέτη, σχεδίαση και υλοποίηση δικτύων Η/Υ, η ασφάλεια 
δικτύων Η/Υ και η οικονομική ανάλυση, διαχείριση κι 
εφαρμογή Νέων Τεχνολογιών. 

Άρθρο 2 

«Σκοπός - Αποστολή» 

Το Εργαστήριο ΤΗΛΕΠΙΚΟΙΝΩΝΙΩΝ ΚΑΙ ΝΕΩΝ ΤΕΧΝΟ¬ 
ΛΟΓΙΩΝ (ΤΝΤ-Εθό) έχει ως σκοπό την ανάπτυξη και προ¬ 
ώθηση της έρευνας στοΤμήμα Μηχανικών Πληροφορι- 
κήςΤ.Ε. στοΤ.Ε.Ι. Κεντρικής Μακεδονίας, σε θέματα που 
αφορούν στην έρευνα κι ανάπτυξη στιςΤηλεπικοινωνίες 
καθώς και την αξιοποίηση κι εφαρμογή ΝέωνΤεχνολογι- 
ών. Για το σκοπό αυτό το Εργαστήριο αναλαμβάνει την 
υλοποίηση χρηματοδοτούμενων ερευνητικών προγραμ¬ 
μάτων σε σύμπραξη με δημόσιους και ιδιωτικούς φο¬ 
ρείς. Στοχεύει στην ανάπτυξη καινοτόμων προτάσεων, 
εργαλείων και μεθοδολογιών εφαρμογής στο πεδίο των 
γνωστικών αντικειμένων που θεραπεύει η Επιστημονική 
Ομάδα του Εργαστηρίου. Παράλληλα προωθεί τη συνερ¬ 
γασία των μελών του Επιστημονικού Προσωπικού του 
με άλλους φορείς έρευνας και τεχνολογίας με στόχο τη 
δημιουργία σταθερών ερευνητικών πυρήνων, καθώς και 
τη συγκέντρωση εμπειρίας και τεχνογνωσίας στο πλαίσιο 
ομάδων ερευνητών. Εμμέσως δε, διάτων δραστηριοτή¬ 
των του το Εργαστήριο υποβοηθά την ανάπτυξη του Κέ¬ 
ντρου Τεχνολογικής Έρευνας (Κ.Τ.Ε.) τουΤ.Ε.Ι. Κεντρικής 
Μακεδονίας και υποστηρίζει την ποιοτική αναβάθμιση 
της παρεχόμενης εκπαίδευσης. 

Ειδικότερα, το Εργαστήριο ΤΗΛΕΠΙΚΟΙΝΩΝΙΩΝ ΚΑΙ 
ΝΕΩΝ ΤΕΧΝΟΛΟΓΙΩΝ (ΤΝΤ-Εθό) έχει ως αποστολή: 

1. Τη διεξαγωγή εφαρμοσμένης έρευνας στα αντικεί¬ 
μενα που προσδιορίζονται για το Εργαστήριο στο άρθρο 
1 του παρόντος. 

2. Την κάλυψη διδακτικών και ερευνητικών αναγκών 
σε προπτυχιακό και μεταπτυχιακό επίπεδο στα αντι¬ 
κείμενα δραστηριότητας του Εργαστηρίου, όπως αυτά 
προσδιορίζονται στο άρθρο 1 του παρόντος. 

3. Τη σύνδεση και κάθε μορφής συνεργασία με κέντρα 
ερευνών και ακαδημαϊκά ιδρύματα της ημεδαπής και αλ¬ 
λοδαπής, εφόσον οι επιστημονικοί στόχοι, συμπίπτουν, 
συμβαδίζουν και αλληλοσυμπληρώνονται με εκείνους 
του Εργαστηρίου. 

4. Τη συνεργασία: α) με φορείς του δημόσιου τομέα, 
οργανισμούς τοπικής αυτοδιοίκησης, επιστημονικούς 
και κοινωνικούς φορείς, καθώς και διεθνείς οργανισμούς, 
β) με ιδιωτικούς φορείς, ιδιωτικά εργαστήρια και βιομη¬ 
χανίες στο πλαίσιο εκπόνησης μελετών για την προώ¬ 
θηση της έρευνας, της επίλυσης τεχνολογικών προβλη¬ 
μάτων, της σύνταξης οικονομοτεχνικών μελετών, της 
ανάπτυξης εφαρμογών, της μεταφοράς τεχνογνωσίας, 
ή την υποβολή προτάσεων και την υλοποίηση κοινών 
ερευνητικών προγραμμάτων σε θέματα που άπτονται 
των ερευνητικών ενδιαφερόντων του Εργαστηρίου, 
όπως αυτά προσδιορίζονται στο άρθρο 1 του παρόντος. 

5. Την παροχή τεχνολογικών υπηρεσιών σε γνωστικά 
πεδία συναφών με την ακαδημαϊκή δεοντολογία των 
αντικειμένων, όπως αυτά προσδιορίζονται στο άρθρο 
1 του παρόντος. 

6. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη- 

μοσιεύσεων και εκδόσεων, καθώς και την πρόσκληση 
Ελλήνων και ξένων αναγνωρισμένων επιστημόνων. 

Άρθρο 3 

«Προσωπικό» 

1. Το Εργαστήριο στελεχώνεται από καθηγητές όλων 
των βαθμιδών, οι οποίοι συγκροτούν την Ερευνητική 
Ομάδα του Εργαστηρίου (Ε.Ο.Ε.) και των οποίων το επι¬ 
στημονικό και ερευνητικό έργο σχετίζεται με τα γνωστι¬ 
κά αντικείμενα, όπως αυτά προσδιορίζονται στο άρθρο 
1 του παρόντος. 

2. Συγκροτείται η Ερευνητική Ομάδα Εργαστηρίου 
(Ε.Ο.Ε.) από μέλη Ε.Π. του Τμήματος συναφούς ειδίκευ¬ 
σης με τα επιστημονικά πεδία και γνωστικά αντικείμενα 
του Εργαστηρίου. Η Ερευνητική Ομάδα Εργαστηρίου 
συγκροτείται με εισήγηση του Διευθυντή του Εργαστη¬ 
ρίου και εγκρίνεται από τη Συνέλευση του Τμήματος Μη¬ 
χανικών ΠληροφορικήςτουΤ.Ε.Ι Κεντρικής Μακεδονίας. 

3. Την Ερευνητική Ομάδα του Εργαστηρίου δύναται 
να πλαισιώνουν και ερευνητές, κάτοχοι διδακτορικού 
διπλώματος, που έχουν οποιαδήποτε μορφής σχέση ερ¬ 
γασίας με το Τ.Ε.Ι. Κεντρικής Μακεδονίας και των οποίων 
το ερευνητικό έργο ή η ειδικότητα έχει άμεση συνάφεια 
με τα γνωστικά αντικείμενα που περιγράφονται στο άρ¬ 
θρο 1 του παρόντος. 

4. Στο προσωπικό του Εργαστηρίου και στα πλαίσια 
των δραστηριοτήτων του, μπορούν να ενταχθούν ως 
Επιστημονικοί Συνεργάτες μέλη Ε.Π.τουΤμήματος, μέλη 
Ε.Π. ή Δ.Ε.Π. από άλλα Τμήματα τουΤ.Ε.Ε Κεντρικής Μα¬ 
κεδονίας ή άλλα Ιδρύματα ή Ερευνητικά Κέντρα της 
ημεδαπής και αλλοδαπής, εξειδικευμένοι μηχανικοί κι 
επιστήμονες κάτοχοι μεταπτυχιακού διπλώματος ειδί¬ 
κευσης ή διδακτορικού τίτλου με δημοσιευμένο έργο 
συναφές προς τις δραστηριότητες του Εργαστηρίου, 
υποψήφιοι διδάκτορες και νέοι ερευνητές, καθώς και 
προπτυχιακοί και μεταπτυχιακοί φοιτητές. 

5. Στο Εργαστήριο μπορούν να απασχοληθούν προ- 
σφέροντας επικουρικό έργο μέλη του Διοικητικού προ¬ 
σωπικού, Ειδικού Τεχνικού Προσωπικού (Ε.Τ.Ε.Π.) και 
του Εργαστηριακού Διδακτικού Προσωπικού (Ε.ΔΙ.Π.), 
μετά από τη σύμφωνη γνώμη του ενδιαφερομένου και 
ύστερα από εισήγηση του Διευθυντή και απόφαση της 
Σχολής Τεχνολογικών Εφαρμογών του Τ.Ε.Ι. Κεντρικής 
Μακεδονίας. 

6. Η πρόσληψη διακεκριμένων μηχανικών κι επιστη¬ 
μόνων, σε τομείς σχετικούς με τις διδακτικές και ερευνη¬ 
τικές δραστηριότητες του Εργαστηρίου, στην περίπτω¬ 
ση που αυτή είναι δυνατή κατά τις ισχύουσες διατάξεις, 
ενεργείται κατόπιν εισηγήσεως του Διευθυντή από τα 
αρμόδια όργανα του Τμήματος, της Σχολής και του Τ.Ε.Ι 
Κεντρικής Μακεδονίας. 

Άρθρο 4 

«Διοίκηση - Αρμοδιότητες» 

1. Το Εργαστήριο διευθύνεται από τον Διευθυντή του, 
που είναι Καθηγητής πρώτης βαθμίδας του Τμήματος Μη¬ 
χανικών ΠληροφορικήςΤ.Ε.τουΤ.Ε.Ι. Κεντρικής Μακεδονί¬ 
ας και στην περίπτωση που δεν υπάρχει Καθηγητής πρώ¬ 
της βαθμίδας Αναπληρωτής Καθηγητής. Ο Διευθυντής 
είναι μέλος της Ερευνητικής Ομάδας του Εργαστηρίου. 

2.0 Διευθυντής Εργαστηρίου εκλέγεται, από την Ερευ¬ 
νητική Ομάδα του Εργαστηρίου (Ε.Ο.Ε.) και η εκλογή του, 


μετά από σύμφωνη γνώμη της Συνέλευσης του Τμήμα¬ 
τος και της Διεύθυνσης της Σχολής, επικυρώνεται από 
τη Συνέλευση του Τ.Ε.Ι. Κεντρικής Μακεδονίας και στη 
συνέχεια εκδίδεται σχετική διαπιστωτική πράξη του 
Προέδρου του Τ.Ε.Ι. Κεντρικής Μακεδονίας. 

3. Η θητεία του Διευθυντή είναι τριετής και ανανεώνε¬ 
ται με απόφαση της Συνέλευσης του Τμήματος. 

4.0 Διευθυντής μεριμνά για την υλοποίηση των απο¬ 
φάσεων, την τήρηση του κανονισμού λειτουργίας του 
Εργαστηρίου από όλα τα μέλη και τους συνεργάτες. 

5. Ειδικότερα ο Διευθυντής του Εργαστηρίου έχει τις 
εξής αρμοδιότητες: 

α) Συντονίζει το ερευνητικό έργο του Εργαστηρίου, κα¬ 
θώς και το διδακτικό έργο σε προπτυχιακό και μεταπτυ¬ 
χιακό επίπεδο στα επιστημονικά αντικείμενα δραστηρι¬ 
οτήτων του Εργαστηρίου, όπως αυτά προσδιορίζονται 
στον άρθρο 1 του παρόντος. 

β) Συντάσσει και υποβάλλει στην οικεία Σχολή τον 
ετήσιο προγραμματισμό του Εργαστηρίου, θέτει τους 
αναπτυξιακούς στόχους του Εργαστηρίου και μεριμνά 
για την υλοποίηση αυτών. Επίσης υποβάλλει τον ετήσιο 
απολογισμό των δραστηριοτήτων του Εργαστηρίου 
στην οικεία Σχολή. 

γ) Μεριμνά για την αυτάρκεια της υλικοτεχνικής υπο¬ 
δομής του Εργαστηρίου, την στελέχωσή του με το ανά¬ 
λογο προσωπικό και για την οικονομική διαχείριση των 
εσόδων του Εργαστηρίου. 

δ) Υπογράφει κάθε εξερχόμενο έγγραφο που αφορά 
στη δραστηριότητα του Εργαστηρίου και γενικά είναι 
υπεύθυνος για την ομαλή λειτουργία του Εργαστηρίου, 
ενώ συνυπογράφει κάθε είδους συμβάσεις συνεργασίας 
με άλλους φορείς που υπογράφονται από τους αρμόδι¬ 
ους θεσμικούς εκπροσώπους του Ιδρύματος. 

Άρθρο 5 

«Εγκαταστάσεις - Αειτουργία» 

Ι.Το Εργαστήριο λειτουργεί σε χώρους που παραχω- 
ρούνται σ' αυτό από το Τ.Ε.Ι. Κεντρικής Μακεδονίας για 
την εγκατάσταση των οργάνων και του λοιπού υλικοτε- 
χνικού εξοπλισμού που είναι αναγκαίος για τη διενέργεια 
των εργαστηριακών ασκήσεων και ερευνητικών έργων. 
Στο χώρο της εγκατάστασης του Εργαστηρίου τοποθε¬ 
τείται πινακίδα με τον τίτλο του Εργαστηρίου. 

2.0 Διευθυντής ενημερώνεται πριν από τη διεξαγωγή 
κάθε εργασίας που γίνεται στο Εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασιστεί και καθορίζει την προτεραιότητα στη 
χρησιμοποίηση οργάνων και χώρων. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ'αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και για την προστασία των οργάνων, του 
εξοπλισμού και των εγκαταστάσεων του Εργαστηρίου 
από βλάβες και φθορές. 

4. Η χρησιμοποίηση ειδικών οργάνων του Εργαστηρί¬ 
ου επιτρέπεται μόνο στο προσωπικό του Εργαστηρίου 
ή σε άλλους μηχανικούς κι ερευνητές που έχουν ειδική 
επί των οργάνων αυτών εκπαίδευση και εξουσιοδό¬ 
τηση. Κινητά όργανα και εξοπλισμός, τα οποία παρα- 
δίδονται για την διεξαγωγή εργασιών, επιστρέφονται 

μετά την χρησιμοποίησή τους στην κατάσταση που 
είχαν παραδοθεί. 

5. Στο Εργαστήριο έχουν δικαίωμα εκτέλεσης πειρα¬ 
ματικών εργασιών τα μέλη της Ερευνητικής Ομάδας 
του Εργαστηρίου αποκλειστικά ή και σε συνεργασία με 
άλλους καθηγητές ή ερευνητές, εφόσον το αντικείμενο 
της έρευνας είναι σχετικό με τις δραστηριότητες του Ερ¬ 
γαστηρίου και μετά από σχετική έγκριση του Διευθυντή. 
Για την εκτέλεση πειραματικής εργασίας από ερευνητές, 
οι οποίοι δεν είναι μέλη του Εργαστηρίου, χορηγείται 
άδεια ύστερα από σχετική αίτηση, στην οποία αναφέ- 
ρονται: ο σκοπός της εργασίας, το χρονοδιάγραμμά της, 
η χρησιμοποίηση ή μη οργάνων τα οποία διαθέτει το 
Εργαστήριο, οι διατάξεις οι οποίες διέπουν την εκτέλεση 
αυτής της πειραματικής εργασίας και ο προϋπολογισμός 
της δαπάνης που απαιτείται. 

6. Με ευθύνη του Διευθυντή, το Εργαστήριο πρέπει να 
μεριμνά έτσι ώστε να εξασφαλίζεται: 

α) Η συνεχής προσφορά του Εργαστηρίου στο πλαίσιο 
της αποστολής του, όπως αυτή περιγράφεται στο άρθρο 
2 του παρόντος. 

β) Η διάχυση των αποτελεσμάτων της έρευνας που διε¬ 
ξάγεται και των γενικότερων δράσεων του Εργαστηρίου. 

γ) Η δυναμική τήρηση της ιστοσελίδας του Εργαστη¬ 
ρίου, η οποία πρέπει να εμπεριέχει αναλυτικές πληροφο¬ 
ρίες σχετικά με τη δομή, τη λειτουργία και τις δραστηρι¬ 
ότητες του Εργαστηρίου. 

Άρθρο 6 

«Έσοδα» 

Ι.Τα έσοδα του Εργαστηρίου προέρχονται από: 

α) Την εκτέλεση χρηματοδοτούμενων ερευνητικών 
προγραμμάτων που πραγματοποιούνται με τη συμμε¬ 
τοχή του Εργαστηρίου. 

β) Τη διάθεση ερευνητικών ή εν γένει επιστημονικών 
αποτελεσμάτων και προϊόντων. 

γ) Την παροχή υπηρεσιών σχετικών με τους σκοπούς 
του Εργαστηρίου. 

δ) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ε) Τις κληρονομιές, τις δωρεές και κληροδοσίες που 
καταλείπονται στοΤ.Ε.Ι. Κεντρικής Μακεδονίας για τους 
σκοπούς του Εργαστηρίου. 

2. Τα έσοδα του Εργαστηρίου διατίθενται για τις δαπά¬ 
νες υποστήριξης της λειτουργίας του, τις αμοιβές προ¬ 
σωπικού, τη διάχυση των αποτελεσμάτων της έρευνας 
σε επιστημονικά συνέδρια και ημερίδες, την παρακολού¬ 
θηση επιστημονικών συνεδρίων, την αγορά εξοπλισμού, 
αναλωσίμων, τη συντήρηση και διαμόρφωση των χώρων 
του Εργαστηρίου και για υποτροφίες προς φοιτητές. 

3. Η διαχείριση των εσόδων του Εργαστηρίου γίνεται 
από τον Ειδικό Λογαριασμό Κονδυλίων Έρευνας (Ε.Λ.Κ.Ε.) 
τουΤ.Ε.Ι. Κεντρικής Μακεδονίας. 

Άρθρο 7 

«Τηρούμενα Βιβλία» 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

1. Βιβλίο πρωτοκόλλου 

2. Βιβλίο Πρακτικών 

3. Βιβλίο περιουσιακών στοιχείων, εξοπλισμού, οργά¬ 
νων, λογισμικών, υλικών, επίπλων κ.λπ. 


4. Φάκελος οικονομικών στοιχείων κάθε έτους, αντί¬ 
γραφα τιμολογίων, δαπανών και ετήσιο λογιστικό φύλλο 
εσόδων - εξόδων με διαρκή ενημέρωση 

5. Κατάλογος επιστημονικών βιβλίων και περιοδικών 

6. Αρχείο ερευνητικών προγραμμάτων, ετήσιων εκθέ¬ 
σεων δραστηριοτήτων που περιλαμβάνουν επιστημονι¬ 
κές δημοσιεύσεις σε περιοδικά και συνέδρια αναγνωρι¬ 
σμένου κύρους, διοργανώσεις ημερίδων, συνεδρίων ή 
εκπαιδευτικών διαλέξεων, όπως και στοιχεία που αφο¬ 
ρούν στη συμμετοχή του προσωπικού του Εργαστηρίου 
σε κάθε είδους επιστημονική δραστηριότητα. 

7. Αρχείο μεταβολών προσωπικού 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο 
ή προβλέπεται από την ισχύουσα νομοθεσία. 

Άρθρο 8 

«Χώρος Εγκατάστασης» 

Χώρος του Εργαστηρίου είναι εκείνος στον οποίο εκτε- 
λούνται δραστηριότητες συναφείς με την αποστολή του, 
συμπεριλαμβανομένων και των ειδικών εγκαταστάσεων 
με τον τεχνικό εξοπλισμό για τη διενέργεια των ερευνη¬ 
τικών και λοιπών δραστηριοτήτων του. Στο χώρο του 
Εργαστηρίου συμπεριλαμβάνεται το γραφείο του Διευ¬ 
θυντή, καθώς και κάθε άλλος χώρος που διατίθεται για 
τη λειτουργία του. 

Ο χώρος εγκατάστασης του Εργαστηρίου Τηλεπι¬ 
κοινωνιών και Νέων Τεχνολογιών είναι τα υφιστάμενα 
Εργαστήρια Επικοινωνιών και Κινητών Επικοινωνιών 
του Τμήματος Μηχανικών Πληροφορικής Τ.Ε. στοΤ.Ε.Ι. 
Κεντρικής Μακεδονίας, 

Άρθρο 9 

«Αξιολόγηση» 

Το Εργαστήριο υπόκειται σε περιοδική αξιολόγηση 
του έργου του, με βάση τη διαδικασία που ορίζει η 
ΜΟ.ΔΙ.Π.του Ιδρύματος. Ο Διευθυντής του Εργαστηρίου 
συντάσσει και υποβάλλει στη ΜΟ.ΔΙ.Π. και στον Διευθυ¬ 
ντή της οικείας Σχολής έκθεση αξιολόγησης του έργου 
του Εργαστηρίου. 

Άρθρο 10 

«Εσωτερικός Κανονισμός Λειτουργίας» 

Συντάσσεται Εσωτερικός Κανονισμός Λειτουργίας του 
Εργαστηρίου, ο οποίος προτείνεται από τον Διευθυντή 
του Εργαστηρίου, εγκρίνεται από τη Συνέλευση του Τμή¬ 
ματος Μηχανικών Πληροφορικής Τ.Ε. και επικυρώνεται 
από τη Διεύθυνση της ΣχολήςΤεχνολογικών Εφαρμογών 
και τη Συνέλευση του Τ.Ε.Ι. Κεντρικής Μακεδονίας. Με 
την ίδια διαδικασία εγκρίνεται και κάθε τροποποίηση του 
Εσωτερικού Κανονισμού Λειτουργίας του Εργαστηρίου. 

Άρθρο 11 

«Έναρξη Ισχύος» 

Η ίδρυση του Εργαστηρίου ισχύει από τη δημοσίευση 
της απόφασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 18 Ιανουάριου 2017 

Ο Πρόεδρος 

